सामूहिक अवचेतन
युंग ने अवचेतन मन के दो हिस्से बताये व्यक्तिक और सामूहिक। किसी भी प्रजाति के मिथक, प्रतीक, सामूहिक आस्थाएं, कर्मकांड आदि व्यक्ति के सामूहिक अवचेतन मन में हीं संचित रहते हैं। इसी का गंभीर तल है प्रजातिए अवचेतन जिसमें प्रजातिये धरोहर संकलित होती है। इसमें अनेक तहें होती है। जैसे पशु जीवन, आदि मानव, प्रजाति समूह, राष्ट्र, कुल, परिवार आदि। इस प्रकार प्रजातिय स्मृति निर्मित होती है जो परंपरा का रूप धारण कर लेती है।
मन
मन और इसके कार्य करने के विविध पहलुओं का मनोविज्ञान नामक ज्ञान की शाखा द्वारा अध्ययन किया जाता है। मानसिक स्वास्थ्य और मनोरोग किसी व्यक्ति के मन के सही ढंग से कार्य करने का विश्लेषण करते हैं। मनोविश्लेषण नामक शाखा मन के अन्दर छुपी उन जटिलताओं का उद्घाटन करने की विधा है जो मनोरोग अथवा मानसिक स्वास्थ्य में व्यवधान का कारण बनते हैं। वहीं मनोरोग चिकित्सा मानसिक स्वास्थ्य को पुनर्स्थापित करने की विधा है।